《下元日朝谒回与李秉文冒雪过承天寺因题二诗于僧壁 其二》
宋代·李复

僧炉有令禁触火，袖手指直冻欲堕。瓶暖微闻蚯蚓鸣，客寒对欲橐驼坐。

叩钟击鱼呼众起，持钵分糜救晨饿。一参木佛古因缘，试举丹霞有何过。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。